2023ko Espainiako Itzuliko 14. etapa

2023ko Espainiako Vueltako 14. etapa, urte hartako irailaren 9an egin zuten Salbaterra Bearno eta Larra-Belagua artean, 156,2 km izan zituelarik. Edizio honetan Euskal Herritik pasa zen lehen etapa izan zen, hurrengoa Lekunberrin amaitu baitzen.

 Etaparen emaitza 
Thomas de Gendten (Lotto) urrutiko eraso ahaleginaren ostean, helmugarako 144 kilometro falta zirela, Nelson Oliveirarekin (Movistar) alde egiten ahalegindu zen Remco Evenepoel. Baina bederatzi kilometro aurrerago harrapatu egin zuten. Baina Evenepoel ez zegoen amore emateko prest, eta ekinean jarraitu zuen, azkenean ihesaldia osatu arte. Etapako 40. kilometroan izan zen. 24 txirrindulari zeuden bertan. Harekin batera ziren, besteak beste, Romain Bardet (DSM), Damiano Caruso (Bahrain) eta Lennard Kämna (Bora); baita, Jonathan Castroviejo ere (Ineos).

Eguneko lehen mendatea zuten aurretik, Izarbeko mendatea (11,1 km eta %8,7ko pendiza). Igoera aurrera joan ahala, iheslarien multzoak txirrindulariak galdu ditu. Aurrekoen eta tropel nagusiaren arteko abantaila 4.30 bueltan egonkortu zen. Hura kontrolatzen Jumbo-Visma, sailkapen nagusiko lehen hiru txirrindulariaren taldea: Sepp Kussena, Primož Rogličena eta Jonas Vingegaardena. Baina ikusi zen ez zutela asmorik ihesaldia bertan behera uzteko. Evenepoel gainetik lehen postuan igaro zen, eta hamabost puntu eskuratu zituen. Beheraka, ihes egin zuten Evenepoelek eta Bardetek, eta lehen tartea ireki zuten: 35 segundokoa.

Bi txirrindulariek ibilbide gogorra zuten aurretik. Eguneko hurrengo zailtasuna Üthürzehetako lepoa zen (14,9 km eta %8ko pendiza), Euskal Herrian. Hara iristerako 35 segundoko alde hori 1.05ra igo zen, eta tropelarekikoa 4.23ra. Igoera polita egin zuten, eta Evenepoel mendiko sailkapeneko lehen tokian jarri zen. Faboritoen tropelean Juan Ayuso (UAE) izan zen soka tenkatzen saiatu zena. Baina ez zuen lortu. Evenepoelek eta Bardetek aldea handitzen jarraitu zuten. Gainean 5.45ekoa zen. Tartean zen Michael Storer (FDJ) 2.05era.

Aurpegiak eta pedalkada erritmoa ikusita, Evenepoel hobeto zegoen. Ez zuen eraso gogorrik jo, askotan egin izan zuen moduan. Kasu honetan, erritmoa apur bat areagotu zuen, eta Bardetek sufritu egin zuen flandriarraren gurpilari eusteko. Uneoro haren atzetik zihoan, eta hortzak ondo estutuz. 6.26ko errentarekin, eta 20 kilometro zirela, gutxik egiten zuten zalantza etapa garailea bien artean erabakiko zela. Jendea zain zegoen noiz utziko zuen atzean Evenepoelek Bardet. 3,7 kilometro falta zirenean izan da. Estutu txiki bat nahikoa izan du. Bardet indarrez hustuta zegoen, eta Quick Stepekoak bere legea ezarri zuen. Lehena izan zen helmugan. 3,7 kilometrotan 1.12ko errenta atera zion Bardeti. Faboritoen artean ez zen alderik izan. 8.22ra iritsi ziren.

 Beste sailkapenak 
 Sailkapen nagusia 

 Puntukako sailkapena 

 Mendiko sailkapena 

 Taldekako sailkapena 

 Erreferentziak 

 Kanpo estekak 

14
Kategoria:2023 Euskal Herrian
Kategoria:Salbaterra Bearno